**** 

**ОБЩИНА БУРГАС**

**БЪЛГАРСКИ НАЦИОНАЛЕН МЛАДЕЖКИ ФОЛКЛОРЕН СЪЮЗ**

ОРГАНИЗИРАТ

**ПЪРВИ НАЦИОНАЛЕН ФОЛКЛОРЕН КОНКУРС**

**,,С ПЕСНИТЕ НА ЗЛАТКА СТАВРЕВА”**

****

*ПОСВЕТЕН НА 70 ГОДИШНИЯ ЮБИЛЕЙ НА СТРАНДЖАНСКАТА*

*НАРОДНА ПЕВИЦА ЗЛАТКА СТАВРЕВА*

**С Т А Т У Т**

Националният фолклорен конкурс ,,С песните на Златка Ставрева” има за цел да предостави възможност за изява на индивидуални изпълнители и фолклорни колективи от страната, които изпълняват песни, и от репертоара на странджанската народна певица Златка Ставрева. Основната цел на конкурса е да предостави поле за изява на изпълнители, в резултат на което да открие нови дарования, като им помогне да намерят място в публичното пространство и стимулира интереса на все повече млади хора към фолклорното богатство на Странджа и България.

Конкурсът ще се проведе на 29 и 30 април 2023 г. в НХК град Бургас.

**Раздел 1. Изворен фолклор**

* 1. **Индивидуални изпълнители (любители)**

I възр. група - до 7 години

II възр. група - от 7 до 11 години

III възр. група - от 11 до 14 години

IV възр. група - от 14 до 18 години

V възр. група - над 18 години

* 1. **Индивидуални изпълнители (от музикални и профилирани училища, и професионалисти)**

I възр. група – от 5 до 7 клас

II възр. група – от 8 до 12 клас

III възр. група - над 18 години

**Раздел 2. Колективи**

I възр. група - до 18 години

II възр. група - над 18 години

*(Участниците от музикални училища, школи и др. институции се оценяват отделно.)*

**Задължително е участниците да бъдат облечени в народна носия.**

**РЕГЛАМЕНТ ЗА УЧАСТИЕ**

* индивидуални изпълнители - представят две песни (с общо времетраене) до 5 минути. За

четвърта и пета група задължително изпълнението на бавна песен.

* Колективни изпълнения /групите представят две песни до 5 минути/.
* **Едната от песните задължително трябва да бъде от репертоара на**

**странджанската народна певица Златка Ставрева.**

**КРИТЕРИИ ЗА ОЦЕНКА**

* Автентичност на изпълненията.
* Майсторско изпълнение и артистичност на участниците.
* Журито оценява изпълненията и връчва награди на най-добре

представилите се.

* Конкурсът е със състезателен характер. Всички изпълнения на участниците ще бъдат съпровождани от битов народен оркестър.

**НАГРАЖДАВАНЕ**

* Всеки участник получава грамота за участие в конкурса.
* Във всяка и една възрастова група наградите са:
	+ Първа награда, диплом, предметна и парична награда
	+ Втора награда, диплом, предметна и парична награда
	+ Трета награда, диплом, предметна и парична награда
	+ Поощрителни награди, диплом и предметна награда
	+ Награди от институции
* Най-добре представилия се участник получава високата награда – Приз на името странджанската народна певица Златка Ставрева.
* Наградения с Приз „Златка Ставрева“ ще участва във вечерния гала

Концерт, с участието на изявени певци.

**ОБЩИ ПОЛОЖЕНИЯ**

Заявки за участие се приемат в срок до 10 април 2023 година на: email: stavreva\_konkurs@abv.bg и телефони: 0894404542 – Златка Ставрева.

Всички разходи по пребиваването и пътуването са за сметка на участниците!